google/wiki40b huggingface dataset:
प्रजा सोसलिस्ट पार्टी

प्रजा सोसलिस्ट पार्टी (PSP) भारत का एक राजनीतीतिक दल था। यह सन् १९५२ में बनी थी और सन् १९७२ तक अस्तित्व में रही। इसका निर्माण समाजवादी पार्टी (सोसलिस्ट पार्टी) एवं किसान मजदूर प्रजा पार्टी के विलय के परिणामस्वरूप हुआ। सोसलिस्ट पार्टी जयप्रकाश नारायण, आचार्य नरेन्द्र देव, बसावन सिंह के नेतृत्व में चलने वाली पार्टी थी; किसान मजदूर प्रजा पार्टी के नेता जेबी कृपलानी थे। सन् १९५५ में इस दल से राममनोहर लोहिया के नेतृत्व में कई लोग अलग होकर "सोसलिस्ट पार्टी" के नाम से अलग दल बना लिये। इसके बाद पुन: सन् १९६९ में जार्ज फर्नाण्डीज के नेतृत्व में इससे कुछ लोग अलग होकर संयुक्त सोसलिस्ट पार्टी बना डाले। सन् १९६० में कृपलानी जी ने प्रजा सोसलिस्ट पार्टी छोड़ दी। इसी प्रकार सन् १९६४ मेम् अशोक मेहता इस पार्टी से निकाले जाने के बाद कंग्रेस में चले गये। सन् १९७२ में जार्ज फर्नांडीज की संयुक्त सोसलिस्ट पार्टी और प्रजा सोसलिस्ट पार्टी का विलय हो गया जिसका नाम सोसलिस्ट पार्टी रखा गया। अन्त में यह दल भी सन् १९७७ में जनता पार्टी में मिल गया।

चुनावों में

सन् १९५७ के प्रथम सामान्य चुनाव में प्रजा सोसलिस्ट पार्टी को कुल मतों का 10.4% मत मिले जो कांग्रेस के बाद सबसे अधिक थे। इसे लोक सभा में कुल १९ सीटें मिलीं। किन्तु अगले कुछ चुनावों में पार्टी का मत-प्रतिशत लगातार घटता गया। सन् १९६२ में इसने कुल मतों का 6.8% मत प्राप्त करते हुए लोकसभा की कुल 12 सीटें प्राप्त की। इसी प्रकार सन् १९६७ में कुल मतों का 3.1% मत तथा 13 सीटें प्राप्त कीं। सन् १९७१ के लोकसभा चुनावों में केवल 1% मत लेकर इसे 2 सीटें मिलीं।
शेख मोहम्मद बिन राशिद अल मकतूम

शेख मोहम्मद बिन राशिद अल मकतूम: (अरबी: محمد بن راشد آل مكتوم; मुहम्मद बिन राशिद अल मकतूम; जन्म 15 जुलाई 1949), संयुक्त अरब अमीरात के उपराष्ट्रपति और प्रधान मंत्री तथा (यूएई), और दुबई अमीरात के शासक।. 2006 में अपने भाई शेख मकतूम की मृत्यु के बाद, उन्होंने अप्रैल 2007 में संयुक्त अरब अमीरात संघीय सरकार की रणनीति के साथ संयुक्त अरब अमीरात की सरकार में सुधार किए हैं। 2010 में उन्होंने यूएई बनाने के उद्देश्य से संयुक्त अरब अमीरात दृष्टि 2021 लॉन्च किया था। जो 2021 तक दुनिया के सबसे अच्छे देशों में से एक है।.
स्तन कैन्सर

स्तन कैन्सर (Breast cancer), स्तन के ऊतकों से आरम्भ होने वाला कैन्सर है।
श्रीखंड

नामोत्पत्ति और इतिहास

श्रीखंड शब्द संस्कृत शब्द 'शिकरिणी' यानि दही जिसमें दही और अन्य स्वादवर्धक पदार्थ जैसे केसर, फल, मेवे और कपूर मिलाये गये हों, से आया है। इसकी उत्पत्ति क्षीर (दूध) और खांड (चीनी) से भी मानी जाती है।

बनाने की विधि

श्रीखंड तैयार करने के लिए, दही को एक मलमल के कपड़े में बांध कर टांग दिया जाता है। इसके बाद अधिक पानी निकालने के लिए इस पर वजन रख कर दवाब दिया जाता है। इस प्रक्रिया से हमे ठोस दही मिलती है जिसे "चक्का" कहा जाता है। अब इस चक्के को फोड़ कर इसमे चीनी मिला कर अच्छी तरह मसला जाता है। इसके बाद इस मिश्रण में इलायची, केसर या अन्य कोई स्वादवर्धक मिलाया जाता है। अक्सर इसमें मौसमी मीठे फल जैसे कि आम और केला आदि भी मिलाये जाते हैं। फिर इसे ठंडा करके परोसा जाता है।
गुजराती व्यंजनों में, श्रीखण्ड को एक सहायक व्यंजन के तौर पर पूरी आदि के साथ (आमतौर "खाजा पूरी" की तरह जो एक स्वादिष्ट तली हुई परतदार रोटी है) या एक मिष्ठान के रूप में खाया जाता है।  आमतौर पर यह एक गुजराती रेस्तरां की शाकाहारी थाली का एक मुख्य भाग होता है तथा इसे शादी के भोज में एक मुख्य मिष्ठान के रूप में परोसा जाता है।

प्रकार

फल युक्त श्रीखण्ड, मथो इसका एक लोकप्रिय प्रकार है जिसे मिठाई के रूप में गुजराती खाने के साथ परोसा जाता है। महाराष्ट्र में श्रीखण्ड का एक अन्य लोकप्रिय प्रकार आम्रखंड है जो आम के गूदे को मिला कर बनाया जाता है।
गुजरात में विशेषकर खंभात में इसे तरल रूप में परोसा जाता है जिसे शेडकी (गुजराती: શેડકી) कहते हैं। इसे तरल रूप में गुलाब की पंखुड़ियों के साथ ठंडा करके मिट्टी के पात्रों में परोसा जाता है।  
महाराष्ट्र में श्रीखण्ड को दूध/दही या पानी मिलाकर पतला करके एक पेय के रूप में भी परोसा जाता है और यह पीयूष कहलाता है। पीयूष सामान्यतः महाराष्ट्र के सभी रेस्तरांओं में मिलता है।
2012 ऑस्ट्रेलियाई ओपन टेनिस प्रतियोगिता

पुरुष एकल

नोवाक जोकोविच ने  रफ़ाएल नदाल को 5–7, 6–4, 6–2, 6–7(5–7), 7–5 से हराया।
काश्गर

काश्गर, कशगार, काशगुर या काशी (उईगुर: قەشقەر, चीनी: 喀什, फारसी: کاشغر) मध्य एशिया में चीन के शिनजियांग प्रांत के पश्चिमी भाग में स्थित एक नख़लिस्तान (ओएसिस) शहर है, जिसकी जनसंख्या लगभग ३,५०,००० है। काश्गर शहर काश्गर विभाग का प्रशासनिक केंद्र है जिसका क्षेत्रफल १,६२,००० किमी² और जनसंख्या लगभग ३५ लाख है। काश्गर शहर का क्षेत्रफल १५ किमी² है और यह समुद्र तल से १,२८९.५ मीटर (४,२८२ फ़ुट) की औसत ऊँचाई पर स्थित है। यह शहर चीन के पश्चिमतम क्षेत्र में स्थित है और तरीम बेसिन और तकलामकान रेगिस्तान दोनों का भाग है, जिस वजह से इसकी जलवायु चरम शुष्क है।
पुराकाल से ही काश्गर व्यापार तथा राजनीति का केंद्र रहा है और इसके भारत से गहरे सांस्कृतिक, धार्मिक और व्यापारिक सम्बन्ध रहे हैं। भारत से शिनजियांग का व्यापार मार्ग लद्दाख़ के रस्ते से काश्गर जाया करता था। ऐतिहासिक रेशम मार्ग की एक शाखा भी, जिसके ज़रिये मध्य पूर्व, यूरोप और पूर्वी एशिया के बीच व्यापार चलता था, काश्गर से होकर जाती थी। काश्गर अमू दरिया वादी से खोकंद, समरकंद, अलमाटी, अक्सू, और खोतान मार्गो के बीच स्थित है।

विवरण

काशगर अवामी जमहूरीया चीन के ख़ुदमुख़तार इलाके शिनजियांग का एक शहर है जिस की आबादी २,०५,०५६ (सन् १९९९) है। ये शहर सहरा-ए-तकलामकान के मग़रिब की जानिब कोह तयाँ शान के दामन में दरया-ए-काशगर के किनारे पर बसा हुआ है। समुद्र-सतह से इस की बुलंदी १,२९० मीटर (४,२३२ फुट) है। वादी जीहओ-ं की जानिब से खोक़ंद, समरक़न्द, अलमाते और दीगर शहरों से आने वाले रास्तों के वुस़्त में स्थित होने की वजह से माज़ी में ये शहर राजनैतिक ओर कारोबारी मरकज़ रहा है। मौजूदा शहर के 200 किलोमीटर दूर मग़रिब से करगज़स्तान की सरहद के क़रीब शाहराह रेशम गुज़रती है जहां से जनूब मग़रिब की जानिब बलख और शुमाल मग़रिब की जानिब फरगाना के आसान रास्ते जाते हैं। काशगर शाहराह कराकोरम ओर दर्रा-ए-ख़न्जराब के ज़रिए पाकिस्तान के दारुलहकूमत इस्लामाबाद से मुनसलिक है और दर्राह तौरगुरत और अरक्षतिअम से करगज़स्तान से मिला हुआ है।
दरया-ए-काशगर से ज़रख़ेज़ होने वाली ज़मीनों पर कपास, अनाज और फल काश्त किए जाते हैं। अलावा अज़ीं क़रीबी चुरा गउहूं में गुला बानी मबानी भी की जाती है। क़दीम शाहराह रेशम के किनारे वाक़िअ इस शहर में सदीयों से ताजिरों के कारवानों के लिए रवायती हाथ से बने कपास और रेशम के पारचा जात, कालीन, चमड़े की मसनूआत और जे़वरात तैयार किए जाते थे जो आज भी यहां की अहम सनअत हैं। तुर्कों के उईग़ुर क़बीले से ताल्लुक रखने वाले मुसलमान यहां अक्सरीयत में हैं।

तारीख़

चीनी इस शहर को पहले शिव-फु कहा जाता था और ये सन् 206 ईसापूर्व से 220 ईपू तक हान और 618 से 907 ईसवी तक तंग ख़ानदान के ज़ेर-ए-इक़तिदार रहा। 751ई में जंग तआलास में चीनीयों को अरबो के हाथों ज़बरदस्त शिकस्त हुई और काशगर मिल्लत-इस्लामीया में शामिल होगया और आज भी यहां मुसलमानों की अक्सरीयत है। ये शहर 1219ई में चंगेज़ ख़ान के हमलों से तबाह हुआ। मार्को पोलो ने 1273ई में काशगर की सैर की। 1389ई में काशगर अमीर तैमूर के अताब का निशाना बिना।
तर्क, उइग़ुर, मंगोल और दीगर वुस़्त एशियाई सल़्तनतों का हिस्सा बनने के बाद 1759ई में चंग ख़ानदान के एद में काशगर एक मरतबा फिर चीन का हिस्सा बन गया, यूं मशरक़ी तुर्किस्तान चीनी तुर्किस्तान बन गया। मुसलमानों ने कई मरतबा हुकूमत-ए-वक्त के ख़िलाफ़ बग़ावत की, लेकिन हर मरतबा उसे कुचल दिया गया। इन में मशहूर-तरीन बग़ावत याक़ूब बेग की ज़ेर-ए-क़यादत हुई थी, जिन के एद में आज़ाद तुर्किस्तान की हुकूमत 1865ई से 1877ई तक कायम रही और इस का दारुलहकूमत काश्गर ही था। याक़ूब बेग के इंतिक़ाल के बाद 1877ई में चंग ख़ानदान ने इलाके पर मुकम्मल नियंत्रण हासिल करलिया।
छातक उपज़िला

जनसांख्यिकी

यहाँ की आधिकारिक स्तर की भाषाएँ बांग्ला और अंग्रेज़ी है। तथा बांग्लादेश के किसी भी अन्य क्षेत्र की तरह ही, यहाँ की भी प्रमुख मौखिक भाषा और मातृभाषा बांग्ला है। बंगाली के अलावा अंग्रेज़ी भाषा भी कई लोगों द्वारा जानी और समझी जाती है, जबकि सांस्कृतिक और ऐतिहासिक निकटता तथा भाषाई समानता के कारण, कई लोग सीमित मात्रा में हिंदुस्तानी(हिंदी/उर्दू) भी समझने में सक्षम हैं। यहाँ का बहुसंख्यक धर्म, इस्लाम है, जबकि प्रमुख अल्पसंख्यक धर्म, हिन्दू धर्म है। सिलेट विभाग में, जनसांख्यिकीक रूप से, इस्लाम के अनुयाई, आबादी के औसतन करीब ८८% है, जबकि शेष जनसंख्या प्रमुखतः हिन्दू धर्म की अनुयाई है। यह मुख्यतः ग्रामीण क्षेत्र है, और अधिकांश आबादी ग्राम्य इलाकों में रहती है।

अवस्थिती

छातक उपजिला बांग्लादेश के पूर्वी सीमान्त में स्थित, सिलेट विभाग के सुनामगंज जिले में स्थित है।
तिघरा जलाशय

तिघरा जलाशय साँक नदी पर स्थित एक मीठे पानी का जलाशय है। यह ग्वालियर (मध्य प्रदेश, भारत) से 23 किमी दूर स्थित है, और शहर को मीठे पानी की आपूर्ति करने में बड़ी भूमिका निभाता है। यह बांध अपने शिखर पर 24 मीटर ऊँचा और 1341 मीटर लंबा है। जलाशय की क्षमता 4.8 मिलियन क्यूबिक मीटर है और स्पिलवे संरचना 1274 क्यूबिक मीटर प्रति सेकंड तक गुजर सकती है।  इस स्थल पर 1915 में एक बांध निर्मित किया गया था। 19 अगस्त 1917 की दोपहर को इसके बलुआ पत्थर की नींव में रिसाई होने के कारण यह बाँध टूट गया, जिससे आने वाली बाढ़ में लगभग 10,000 लोग मारे गए। 1999 में एक और संरचना बनायी गयी, जो कि विफल हो गयी।
तिघरा बाँध का निर्माण 1916 में सांक नदी पर किया गया था। इस बांध के आसपास के क्षेत्रों में ग्यारह गाँव आते हैं। ग्रामीण अपने सिंचाई, पीने और घरेलू उद्देश्य के पानी के लिए इस बांध पर निर्भर हैं। इसके अलावा, यह बांध ग्वालियर शहर को पीने का पानी भी प्रदान करता है। तिघरा बाँध के नकारात्मक और गदहा प्रभावों में से एक यह है कि इसका निर्माण घाटीगाँव में किया गया है। बांध के निर्माण के बाद यह क्षेत्र कई पक्षियों के लिए एक उपयुक्त निवास स्थान बन गया और इस क्षेत्र को बाद में पक्षी अभयारण्य भी घोषित किया गया। लेकिन इसके कारण बांध के आसपास के इलाके में रहने वाले लोगों का पुनर्वास भी शुरू हो गया। धारा के बहाव पर नियंत्रण, बाढ़ की रोकथाम, और सिंचाई के लिए पानी प्रदान करने जैसे सकारात्मक गुणों के बावजूद यह पर्यावरण पर नकारात्मक प्रभाव डालता है, जिनमें से जल जमाव, भूमि की हानि, लोगों का पुनर्वास और गाद का निर्माण प्रमुख हैं।
हिब्रू भाषा का पुनरुद्धार

हिब्रू भाषा के पुनरुद्धार से आशय १९वीं शताब्दी के अन्त तथा २०वीं शताब्दी में हिब्रू भाषा के प्रयोग में हुए क्रांतिकारी परिवर्तन से है। इससे पहले हिब्रू भाषा यूरोप तथा फिलीस्तीन में केवल यहूदियों की पवित्र भाषा के रूप में प्रयुक्त होती थी किन्तु सुयोजित प्रयासों के कारण शीघ्र ही दैनिक जीवन में प्रयुक्त लिखित भाषा एव बोलचाल की भाषा बन गयी।
पोंक

पोंक सूरत गुजरात तथा आसपास के क्षेत्रों में मिलने वाला एक मोटा अन्न है यह विश्व के सिर्फ़ इसी भाग में मिलता है। यह सर्दी में प्रयोग होता है, यह हरे रंग का होता है
एसएमईडीआई

एसएमईडीआई एक विषाणु है। यह सूअरों में प्रजनन सम्बन्धित रोगों का कारण है।
त्वष्ट्र पैटरे

त्वष्ट्र पैटरे, जिसे त्वश्तर पैटरे (Tvashtar Paterae) भी उच्चारित करते हैं, बृहस्पति ग्रह के चंद्रमा आयो पर स्थित एक ज्वालामुखीय क्षेत्र है। यह उस चंद्रमा के उत्तरी ध्रुव के पास स्थित है और इसमें ज्वालामुखीय क्रेटरों की एक शृंखला मौजूद है। इसका नाम त्वष्ट्र नामक हिन्दू ऋग्वैदिक देवता पर रखा गया है जो लोहारों के अधिदेवता माने जाते हैं। गैलिलेयो (अंतरिक्ष यान) ने कई सालों तक इस क्षेत्र का अध्ययन किया था जिस दौरान यहाँ एक स्थल से एक २५ किलोमीटर चौड़ी दरार से लावा फटा जो सतह से १ से २ किमी की ऊँचाई तक पहुँच गया। देखने में यह एक २५ किमी चौड़े और १-२ किमी ऊँचे परदे जैसा लगा। कुछ समय बाद यहाँ एक गैस का फ़व्वारा फटा जो सतह से ३८५ किमी की ऊँचाई तक पहुँच गया और जिसकी सामग्री विस्फोट स्थल से ७०० किमी दूर तक के स्थानों को ढक गई।
नयन मोंगिया

खेल कैरियर

जब उन्होंने पहली बार 1990 में इंग्लैंड का दौरा किया था तो उन्होंने एलन क्नॉट को काफी परभावित किया था जिन्होंने मोंगिया को एक प्राकृतिक खेलाडी कहा |किरण मोरे के बाद ये भारत के दुसरे सबसे चर्चित विकेटकीपर थे। मोंगिया पहले बार टीम में मध्य 1990 में आये।
मोंगिया का सर्वोच्च टेस्ट स्कोर ऑस्ट्रेलिया क्रिकेट टीम, के खिलाफ दिल्ली में आया जिसमे उन्होंने पारी के शुरुआत की थी। मैच फिक्सिंग के आरोपों के बाद उन्हें टीम से बहार कर दिया गया। मोंगिया ने 2004 के दिसम्बर में प्रथम श्रेणी क्रिकेट से सन्यास ले लिया था। 
उन्होंने बरोदा क्रिकेट टीम और वेस्ट जोन क्रिकेट टीम के लिए 183 प्रथम श्रेणी के मैच खेले जिसमे उन्होंने 353 कैच और 43 स्टंपिंग और 7000 से अधिक रन बनाये। मोंगिया ने अपने टेस्ट करियर में ४४ टेस्ट मैच खेले और उनका आखिरी मैच औस्रालिया के खिलाफ मार्च 2001 में कोल्कता में था। .

कोचिंग कैरियर

2004 में, उन्हें थाईलैंड की राष्ट्रीय टीम का कोच नियुक्त किया गया। वो 2004 एकक ट्राफी मलेशिया में भी कोच थे। राष्ट्रीय टीम के अतरिक्त वे थाईलैंड के अंडर 19 टीम के भी कोच थे।
पिथोरा

पिथोरा भारत के छत्तीसगढ़ राज्य के महासमुंद जिले में स्थित एक नगर पंचायत है। यह पिथोरा चित्रकला के लिये प्रसिद्ध है।
पिथोरा का पिनकोड 493551 है। पिथोरा में एक रामलीला मंदिर भी है।
कोलायत

विवरण

कोलायत बीकानेर से लगभग ३० मील दक्षिण-पश्चिम में इसी नामके रेलवे स्टेशन के निकट बसा इसी नाम की तहसील का मुख्यालय है। यहां इसी नाम से प्रसिद्ध एक तालाब है, जिसके किनारे कपिल मुनि का आश्रम माना जाता है। प्रतिवर्ष कार्तिक पूर्णिमा के दिन यहां मेला लगता है जिसमें लोग कपिल मुनि के आश्रम के दर्शनाथ आते हैं। पास ही धुनी नाथ का एक अन्य मंदिर है। पुष्कर के समान यहां के तालाब के किनारे बहुत से घाट और मंदिर बने हुए हैं, जो सघन पीपल के वृक्षों की शीतल छाया से आच्छादित हैं। कोलायत जी में बीकानेर का सबसे अच्छा एकीकृत टाउनशिप कपिलमुनी वाटिका जहां पर आधुनिक जीवन शैली की सभी सुविधाएं उपलब्ध हैं कपिल मुनि वाटिका के अंदर पार्क क्लब हाउस जैसी सभी आधुनिक सुविधाएं उपलब्ध है यहां पर पीने का शुद्ध पानी और ड्रेनेज की अच्छी व्यवस्था है यहां पर ग्रामीण क्षेत्र निर्माण संघ का प्रदेशकार्यालय भी है यहां पर कई धर्मशालाएँ एवं देव मंदिर भी विद्यमान हैं।
सांख्यिकीय प्रतिरूप

सांख्यिकीय प्रतिरूप (स्तैतिस्तिकल मॉडल) एक गणितीय प्रतिरूप है  जो कुछ नमूना आंकड़ों से निष्कर्ष निआकलने के लिए प्रयुक्त होता है।
फोस्जिन

फोस्जिन एक अकार्बनिक यौगिक है।
एक दीवाना था

कथानक

सचिन का परिवार मुंबई में जेस्सी के परिवार के यहाँ किराए पर रहता है। सचिन (प्रतीक बब्बर) को पहली ही नज़र में जेस्सी (एमी जैक्सन) से प्यार हो जाता है। सचिन, जो एक कोंकनास्त ब्राह्मिन है, एक मैकेनिकल अभियंता है जो बेरोजगार है पर एक फ़िल्म निर्माता बनने के सपने देखता है और जेस्सी, जो एक मल्याली ईसाई है, एक बिसिए पदवीधर है जो आईटी कंपनी सिंटेल में कार्य करती है। सचिन दिन रात जेस्सी से बात करने की कोशिश करता है, उसे निहारता रहता है और एक दिन गलती से अपने प्यार का इज़हार कर देता है। अगले ही दिन जेस्सी केरला चली जाती है। सचिन को लगता है कि जेस्सी उससे नाराज़ हो कर चली गई है और वह अपने दोस्त (मनी ऋषि), जो एक कैमरामैन है, के साथ केरला पहुँच जाता है। वहाँ वह उससे मिलकर माफ़ी मांगता है और दोस्त बने रहने की गुज़ारिश करता है। मुंबई आते वक्त सचिन हद्द भूल कर जेस्सी को चूम लेता है, जिसके चलते वह नाराज़ हो जाती है। जेस्सी का भाई जेरी सचिन और जेस्सी को साथ देख लेता है और दोनों में झगडा हो जाता है। दोनों के झगडे परिवारो तक पहुँच जाते है और इसके चलते कुछ समय बाद जेस्सी की शादी तय हो जाती है और वह केरला लौट जाती है। सचिन अपने दोस्त के साथ पुनः केरला जाता है, पर वहाँ जेस्सी की शादी में जेस्सी विवाह-बद्ध होने से इनकार कर देती है। सचिन और उसके दोस्त को जेस्सी के घर वाले पकड़ लेते हैं और लड़ाई के चलते दोनों जेल पहुँच जाते है। जेल से छुटने के बाद जेस्सी और सचिन में प्यार हो जाता है।
दोनों मुंबई में चुपके-चुपके मिलना शुरु कर देते हैं। सचिन का भी फ़िल्म निर्माता बनने का सपना साकार होने लगता है। एक दिन बेंगलुरु के पास शूटिंग के लिए सचिन निकल जाता है और यहाँ मुंबई में जेस्सी के परिवार वाले उसकी शादी पुनः तय करने लगते हैं। परेशान होकर जेस्सी सचिन से सारे सम्बन्ध तोड़ लेती है। छः महीने बाद सचिन को पता चलता है कि जेस्सी की शादी हो चुकी है और अब वह यूके चली गई है।
दो वर्ष बाद सचिन अपनी प्रेम कहानी पर एक फ़िल्म बनाना शुरू करता है। फ़िल्म की शूटिंग के दौरान आगरा में ताजमहल के पास उसकी मुलाकात जेस्सी से पुनः होती है। वहाँ सचिन को पता चलता है कि जेस्सी ने अभी तक शादी नहीं की है। दोनों वापस प्रेम करने लगते हैं और शादी कर लेते हैं। सचिन की फ़िल्म भी रिलीज़ के बाद सफल हो जाती है और इसके साथ ही फ़िल्म का अंत हो जाता है।
अन्दरोत

अन्दरोत लक्षद्वीप द्वीप-समूह का भाग है। यह लक्ष्यद्वीप का सबसे बड़ा द्वीप है।

जनसंख्या:

२०६६
२००४ अमरीकी ओपन टेनिस प्रतियोगिता

पुरुष एकल

रोजर फ़ेडरर ने  लियेटन हेविट को 60 76 60 से हराया।

पुरुष युगल

डेनियल नैस्टर /  मार्क नोल्स ने  लिएंडर पेस /  [[]] को 63 63 से हराया।

महिला एकल

स्वेतलाना कुज़नेतसोवा ने  एलीना देमेनतीवा को 63 75 से हराया।
मैमोनिदेस

जीवन

मैमोनिदेस का जन्म ११३५ इसवी में कोर्डोबा ( जो आज के समय के स्पेन में है। ) में हुआ था।  मैमोनिदेस का देहांत १२०४ में काहिरा, मिस्र में हुआ था।
२५६८ ईसा पूर्व

२५६८ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २५६८ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
कथक

कथक नृत्य उत्तर प्रदेश का शास्त्रिय नृत्य है। कथक कहे सो कथा कहलाए। कथक शब्द का अर्थ कथा को थिरकते हुए कहना है। प्राचीन काल मे कथक को कुशिलव के नाम से जाना जाता था।
कथक राजस्थान और उत्तर भारत की नृत्य शैली है। यह बहुत प्राचीन शैली है क्योंकि महाभारत में भी कथक का वर्णन है। मध्य काल में इसका सम्बन्ध कृष्ण कथा और नृत्य से था। मुसलमानों के काल में यह दरबार में भी किया जाने लगा। वर्तमान समय में बिरजू महाराज इसके बड़े व्याख्याता रहे हैं। हिन्दी फिल्मों में अधिकांश नृत्य इसी शैली पर आधारित होते हैं।
। यह नृत्य कहानियों को बोलने का साधन है। इस नृत्य के तीन प्रमुख घराने हैं। कछवा के राजपुतों के राजसभा में जयपुर घराने का, अवध के नवाब के राजसभा में लखनऊ घराने का और वाराणसी के सभा में वाराणसी घराने का जन्म हुआ। अपने अपनी विशिष्ट रचनाओं के लिए प्रसिद्ध एक कम प्रसिद्ध 'रायगढ़ घराना' भी है।

लखनऊ घराना

अवध के नवाब वाजिद आली शाह के दरबार में इसका जन्म हुआ। आगरा शैली के कथक नृत्य में सुंदरता, प्राकृतिक संतुलन होती है। कलात्मक रचनाएँ, ठुमरी आदि अभिनय के साथ साथ होरिस (शाब्दिक अभिनय) और आशु रचनाएँ जैसे भावपूर्ण शैली भी होती हैं। वर्तमान में, पंडित बिरजु महाराज (अच्छन महाराजजी के बेटे) इस घराने के मुख्य प्रतिनिधि माने जाते हैं।

जयपुर घराना

राजस्थान के कच्छवा राजा के दरबार में इसका जन्म हुआ। शक्तिशाली ततकार, कई चक्कर और विभिन्न ताल में जटिल रचनाओं के रूप में नृत्य के अधिक तकनीकी पहलुएँ यहाँ महत्वपुर्ण है। यहाँ पखवाज का बहुत उपयोग होता है। यह कथक का प्राचीनतम घराना है।

बनारस घराना

जानकीप्रसाद ने इस घराने का प्रतिष्ठा किया था। यहाँ नटवरी का अनन्य उपयोग होता है एवं पखवाज (एक प्रकार का तबला जो उत्तर-भारतीय शैली में उपयोग आता है )तबला का इस्तेमाल कम होता है। यहाँ ठाट और ततकार में अंतर होता है। न्यूनतम चक्कर दाएं और बाएँ दोनों पक्षों से लिया जाता है।

रायगढ़ घराना

छत्तीसगढ़ के महाराज चक्रधार सिंह इस घराने का प्रतिष्ठा किया था। विभिन्न पृष्ठभूमि के अलग शैलियों और कलाकारों के संगम और तबला रचनाओं से एक अनूठा माहौल बनाया गया था। पंडित कार्तिक राम, पंडित फिर्तु महाराज, पंडित कल्यानदास महांत, पंडित बरमानलक इस घराने के प्रसिद्ध नर्तक हैं।
मोटेश्वर महादेव

उत्सव

यहां रोजाना सैकड़ों श्रद्धालु पूजा करने आते हैं। हर साल महाशिवरात्रि पर्व पर यहां भव्य मेला लगता है जिसमें उत्तर प्रदेश के मुरादाबाद, रामपुर, बिजनौर, ठाकुरद्वारा से कई श्रद्धालु यहां हर साल कांवड़ चढ़ाने आते हैं। इस अवसर पर एक दिन पहले से मंदिर में भक्तों की लाइन लग जाती है और आधी रात से कांवड़ चढ़नी शुरू हो जाती है।

मन्दिर

मान्यतानुसार यह शिवलिंग स्थापित नहीं है बल्कि जमीन से टिका है। इसे बारहवां उप ज्योतिर्लिंग माना जाता है। कहते हैं कि यह मूल रूप से महाराष्ट्र स्थित भीमाशंकर ज्योतिर्लिंग का ही रूप है। कई लोगों ने इसकी गहराई नापने की कोशिश की लेकिन नहीं नाप सके। लोगों का अनुमान है कि शिवलिंग की गहराई लगभग ३० फुट है। पहले इसका भूतल खुला था किन्तु १९४२-४३ में मंदिर के भूतल में भगदड़ मचने से तीन-चार लोगों की मृत्यु हो गई थी अतः सुरक्षा की दृष्टि से तब से भूतल बंद कर दिया गया। अब ऊपरी मंजिल पर मंदिर है। कहते हैं पहले मंदिर का फर्श शुद्ध पीतल का था। तब एक श्रद्धालु ने उसके स्थान पर जयपुर से बैलगाड़ियों पर संगमर्मर का पत्थर मंगाकर लगवाया और ने पीतल को गलाकर उसका घंटा बनवा कर लगवा दिया। मंदिर की अन्दरूनी दीवारें कई कोणों में बनी हैं। बहुत से श्रद्धालुओं ने कई बार मंदिर का जीर्णोद्धार किया। १९८० में सेठ मूलप्रकाश की मन्नत पूरी होने पर उन्होंने संपूर्ण मंदिर का जीर्णोद्धार कराया।
यहां के पुजारी के अनुसार यह मंदिर द्वापरयुगीन हैं। मान्यता है कि गुरु द्रोणाचार्य गोविषाण में कौरव-पांडवों को शिक्षा दे रहे थे, तभी द्रोणाचार्य को शिवलिंग दिखाई दिया। तब भीम ने वहां पर मंदिर बनाकर द्रोणाचार्य को गुरुदक्षिणा में दिया। किसी समय इस मंदिर को घेरे हुए १२० शिव मंदिर थे। एक गुजराती नागर ब्राह्मण परिवार नौ पीढ़ियों से मंदिर की सेवा कर रहा हैं। उन्हीं के अनुसार बुक्शा जनजाति के लोगों के कुल देवता महादेव हैं। यह भी मान्यता है कि यह शिवलिंग भगवाण राम के जन्म से भी पहले का है और यहां माता सीता ने भी तपस्या, अर्चना की थी।
विंशाधारी

विंशाधारी (vigesimal) ऐसी संख्या प्रणाली होती है जो २० (बीस) पर आधारित हो, ठीक इसी तरह जैसे दशमलव प्रणाली दस पर आधारित होती है। गिलगित-बल्तिस्तान में बोली जाने वाली बुरुशस्की भाषा इसकी एक उदाहरण है।
खो

खो देवनागरी व्यंजन के ख वर्ण का एक अक्षर है।
कसेड

कसेड मंडरायल कस्बे से करनपुर मार्ग पर 18 किलोमीटर की दुरी पर स्थित है कसेड ग्राम पंचायत में एक प्राचीन गुफा है जो प्रकृति के द्वारा डी गई एक अनुपम कृति है तथा बरसात के दिनों में यहा एक झरना भी बहता है जो काफी सुन्दर लगता है और दर्शनार्थियों का मन मोह लेता है|
एसीसी अंडर 19 कप

एसीसी अंडर 19 एलिट कप

अंडर 19 एलीट कप के प्रमुख भूमिकाओं में से एक के तहत एसीसी के सदस्य राष्ट्रों को अंडर 19 विश्व कप के लिए अर्हता प्राप्त करने का अवसर प्रदान किया गया है। यह मूल रूप से यूथ एशिया कप के रूप में जाना जाता था और पहले दो टूर्नामेंट के लिए। इन वर्षों के दौरान, ईएपी क्षेत्र की टीमों ने बांग्लादेश के रूप में भाग लिया जो 2000 तक पूर्ण सदस्यीय दर्जा प्राप्त नहीं कर पाए।
बांग्लादेश और ईएपी के पक्ष ने कॉम्पटिशन के बाद क्वालीफाइंग टीमों की संख्या कम कर दी और 2007 के प्रतियोगिता तक इस तरह से बने रहे। इस टूर्नामेंट के बाद, एसीसी ने एसीसी ट्रॉफी के मॉडल के बाद टीमों को दो डिवीजनों में विभाजित करने का फैसला किया। शीर्ष डिवीजन, एलिट कप, को शुरुआती टूर्नामेंट से दो साल के अंतराल में रखा जाना जारी है। निम्न विभाजन, चैलेंज कप, आमतौर पर एलिट टूर्नामेंटों के बीच वर्ष में होता है, हालांकि हालिया संस्करण थाईलैंड में 2013 में हुआ था। इस टूर्नामेंट के विजेता सिंगापुर थे।
थियोक्रितस

परिचय

तियोक्रितस सिराक्यूज में उत्पन्न हुआ। कुछ लोग उसे कॉस में जनमा मानते हैं। तृतीय शताब्दी ईo पूo के उत्तरार्ध में जीवित था। मिस्र पहुँचने पर टॉलेमी फिलैडेल्फस ने उसका बहुत सम्मान किया। थियोक्रितस ने उसके सम्मान में कुछ कविताएँ लिखीं। सिराक्यूज लौटने पर हीरों द्वितीय से उसकी मित्रता हुई। उसके द्वारा रचित ग्राम्यगीतों में अब प्रतिक्षप्तांश बहुत मिलता है। ऐसा माना जाता है कि यूनानी साहित्य में ग्राम्यगीतों की मधुरता का समावेश थियोक्रितस ने किया, यद्यपि यूनानी डोरियन लोगों में इस साहित्य के तत्व विद्यमान थे। थियोक्रितस ने अपने गीतों में सिसली के जनजीवन को उसकी गहराई में पैठकर चित्रित किया है। उन गीतों में कवि ने कहीं मधुर हास्य बिखेरा है तो कहीं वह जीवन के कटु यथार्थ से शोकविह्वल होकर रोया भी है। डोरी भाषा की ग्रामीण बोली में अपना साहित्य रचते हुए उसने शैली और भाव-सौंदर्य को जीवित रखा है। वरजिल और टेनीसन उससे बहुत प्रभावित जान पड़ते हैं। मीनेक वर्ड्सवर्थ और फ्रट्शे ने थियोक्रितस की कविताओं का संपादन किया है। चैपमैन और कालवरली ने उनके अंग्रेजी अनुवाद प्रस्तुत किए हैं।
नारायण देसाई

बाल्यकाल

महात्मा गाँधी के निजी सचिव और जीवनीकार महादेव देसाई के पुत्र के रूप में इनका जन्म 24 दिसम्बर 1924 को गुजरात के वलसाड में हुआ था।  साबरमती आश्रम में बाल्यकाल बीता और आरंभिक शिक्षा के बाद उन्होंने पढ़ाई छोड़ दी तथा अपने पिता के निर्देशन में ही बाद की शिक्षा ग्रहण की।

आरंभिक जीवन

नारायण देसाई का विवाह प्रसिद्द स्वतंत्रता सेनानी नबकृष्ण चौधुरी और मालतीदेवी चौधरी की पुत्री उत्तरा चौधरी से हुआ। इसके बाद दोनों सूरत के पास वेड़छी नामक छोटे से गाँव में चले गये जहाँ उन्होंने शिक्षा का प्रसार करना आरम्भ किया। आचार्य विनोबा भावे के भूदान आंदोलन से जुड़कर इन्होंने गुजरात में काफ़ी भूदान यात्राएं कीं। नारायण ने भूदान आंदोलन के मुखपत्र "भूमिपुत्र" की शुरूआत की और वे 1959 तक इसके संपादक रहे।

गांधीवादी के रूप में

नारायण देसाई गाँधी के आदर्शों पर अटूट श्रद्धा और विश्वास रखते थे। उन्होंने आपना जीवन महात्मा के बताये मार्ग पर व्यतीत किया और इन्ही आदर्शों का प्रसार करने में लगे रहे।
उन्होंने 'तरुण शांति सेना' का नेतृत्व किया, वेडची में अणु शक्ति रहित विश्व के लिये एक विद्यालय की स्थापना की तथा गांधी शान्ति प्रतिष्ठान, गांधी विचार परिषद और गांधी स्मृति संस्थान से जुड़े रहे थे।
देसाई गुजरात विद्यापीठ के 23 जुलाई 2007 से पिछले साल नवंबर तक कुलाधिपति रहे।

गाँधी कथा

नारायण देसाई ने 2004 में एक नई पहल की जिसमें वे गाँधी जी के जीवन की कहानी सुनाते थे। इसे गाँधी कथा का नाम दिया गया।

निधन

15 मार्च 2015 को नारायण देसाई का निधन हो गया। इससे पहले वे 10 दिसम्बर से कोमा में थे किन्तु पुनः चैतन्य होकर स्वास्थ्यलाभ कर रहे थे।